b'\n_START_ARTICLE_\nMejni grof\n_START_PARAGRAPH_\nMejni grof je bil izvorno srednjeve\xc5\xa1ki naslov voja\xc5\xa1kih poveljnikov zadol\xc5\xbeenih za vzdr\xc5\xbeevanje obrambe dolo\xc4\x8dene mejne pokrajine Svetega rimskega cesarstva ali dolo\xc4\x8dene kraljevine. Naslov je v nekaterih fevdalnih rodbinah imperija postal dedni. Naslov so tako nekatere vladarske rodbine v nekaterih delih cesarstva nosile vse do ukinitve imperija leta 1806 (npr.: Mejna grofija Brandenburg, Mejna grofija Baden).\n_START_SECTION_\nZgodovina\n_START_PARAGRAPH_\nEtimolo\xc5\xa1ko ima naziv "mejni grof" osnovo v slovenskem prevodu nem\xc5\xa1kega plemi\xc5\xa1kega naziva  (nem\xc5\xa1ko \'Markgraf\' , ki pa je sestavljen iz besede Mark, s pomenom  "mejna krajina (obmo\xc4\x8dje)" ali marka, ki ji je dodana beseda  graf, ki pomeni plemi\xc5\xa1ki naziv  "grof".  _NEWLINE_Mejni grof (markgraf) je na za\xc4\x8detku, v srednjem veku, deloval kot voja\xc5\xa1ki  guverner  karolin\xc5\xa1ke mejne krajine " ali marke.  Zaradi teritorialne celovitosti meja suverenega vladarja ali cesarja, je bilo za dr\xc5\xbeavno varnost pomembno, da je suveren imenoval vazala (bodisi  grofa ali drugeja plemi\xc4\x8da, katerih ozemlje je bilo na meji, za mejnega grofa, in mu s tem dal ve\xc4\x8djo odgovornost za \xc4\x8duvanje meje._NEWLINE_Ve\xc4\x8dja izpostavljenost mejne pokrajine voja\xc5\xa1ki nevarnosti ali invaziji je zahtevala, da se je mejnemu grofu zagotovilo ve\xc4\x8dje voja\xc5\xa1ke sile in ve\xc4\x8djo avtonomijo delovanja (politi\xc4\x8dno in voja\xc5\xa1ko), od tistih, ki je bila dodeljena drugim plemi\xc4\x8dem v kraljevini ali cesarstvu. Tako so mejni grofje obi\xc4\x8dajno imeli sorazmerno ve\xc4\x8djo politi\xc4\x8dno-voja\xc5\xa1ko mo\xc4\x8d kot drugi plemi\xc4\x8di. Mejni grofje so vzdr\xc5\xbeevali ve\xc4\x8dje oboro\xc5\xbeene sile in utrdbe, potrebne za odvra\xc4\x8danje invazije, kar je pove\xc4\x8dalo njihovo politi\xc4\x8dno mo\xc4\x8d in neodvisnost v odnosu do monarha._NEWLINE_Ve\xc4\x8dina mejnih krajin ali mark in njihovih mejnih grofov je nastala ob vzhodni meji Karolin\xc5\xa1kega imperija in njegovega naslednika Svetega rimskega cesarstva. Marke so izgubile svoj prvenstveno voja\xc5\xa1ki pomen kot mejni teritorij v srednjem veku, vendar so rodbine mejnih grofov postopno spremenile svoje marke v nasledstvene fevde in velikokrat tudi v teritorij imenovan vojvodina._NEWLINE_Ena tak\xc5\xa1na v za\xc4\x8detku marka (mejna Krajina) se je postopno razvila v eno najmo\xc4\x8dnej\xc5\xa1ih dr\xc5\xbeav v Srednji Evropi:  Mejna grofija Avstrija.  Njeni vladarji, Habsbur\xc5\xbeani, so s\xc4\x8dasoma dobili de facto monopol pri voljenju cesarjev Svetega rimskega cesarstva.  Podedovali so tudi \xc5\xa1tevilne vojvodine v glavnem v Vzhodni Evropi in Burgundsko vojvodino.  Avstrija je bila na za\xc4\x8detku imenovana v latin\xc5\xa1\xc4\x8dini Marchia Orientalis, torej kot "vzhodna mejna krajina", ker  je takratno ozemlje sedanje Spodnje Avstrije predstavljalo najbolj vzhodni del Svetega rimskega cesarstva, ki pa se je kasneje raz\xc5\xa1iril na ozemlje Ogrov in Slovanov. Marchia Orientalis se je preimenovala v Ostmark, kar pa je bilo nato preoblikovano v ime Ostarr\xc3\xaechi.  Naslednja marka na jugo-vzhodu je nastala kot \xc5\xa0tajerska, ki je do danes ohranila ime kot Steiermark.\n_START_SECTION_\nRang\n_START_PARAGRAPH_\nNaslov mejni grof, ko ni bil ve\xc4\x8d voja\xc5\xa1ka slu\xc5\xbeba, se je razvil v plemi\xc5\xa1ki rang  v Svetem (nem\xc5\xa1kem) rimskem cesarstvu; vi\xc5\xa1ji od  grof (graf), in je bil enakovreden nazivom kot so Landgrave, Palatinski grof in Pokne\xc5\xbeeni grof, vendar ni\xc5\xbeji od Herzog (Vojvoda) in tudi uradno ni\xc5\xbeji od F\xc3\xbcrst.'